OzLabs/hebrew-wiki-articles huggingface dataset:
חייל הלילה

חייל הלילה הוא סרט אימה אפל ישראלי משנת 1984 בכתיבתו, הפקתו ובימויו של דן וולמן, עם זאב שמשוני ואיריס קנר בתפקידים הראשיים.

הסרט הופק עצמאית, בתקציב קטן, ובעזרת סטודנטים שלימד וולמן בחוג לקולנוע באוניברסיטה. הצילומים נערכו לאורך זמן ארוך, עם הפסקות גדולות במהלכם.

העלילה מספרת על צעיר ששאיפת חייו היא לשרת כחייל קרבי ולהיות מאצ'ו. כשהצבא לא מאפשר לו להתגייס עקב בעיות בריאותיות, הצעיר המתוסכל והמעורער מתחיל לרצוח חיילים קרביים בלילות.

==תקציר העלילה==
קבוצת חיילים יושבת מסביב למדורה, חייל אחד קם לצרכיו וכעבור מן קצר הם שומעים צרחה. הם רצים אליו ומוצאים אותו מת לאחר שנדקר בכל גופו.

זאב ברקאי (זאב שמשוני) יושב בבר-מסעדה, לוגם בירה וצופה בהנאה בקריינית הטלוויזיה (שרי רז) שמודיעה על מקרה רצח של חייל המתווסף לחמש רציחות קודמות של חיילים שלא פוענחו.

איריס (איריס קנר) היא סטודנטית באוניברסיטה שעובדת כמלצרית במסעדה בה נמצא זאב. היא מוצאת חן בעיניו והוא מצליח לשכנע אותה לבוא לביתו שם הם מקיימים מגע אינטימי.

זאב נדחה על ידי הצבא בגלל בעיית בריאות (בעיות בטחול). הוא כל חייו שאף להיות קרבי. אביו (הלל נאמן) הוא רב-סרן, מפקד בסיס אפסנאות. זאב גדל ללא אם ומתייחס בזלזול לתפקידו הלא קרבי של אביו.

לפרנסתו עובד זאב כזבן בחנות צעצועים והוא שונא כל רגע שם. הוא רוכש מדים צבאיים אצל אלכס (יהודה אפרוני) ומסתיר במגירה אקדח, רובה וסכין.

הוא מחזר באובססיביות אחרי איריס, עוקב אחריה וכשהוא רואה אותה עם ידידה רמי (רמי ברוך) הוא תוקף אותו.

איריס מבחינה באופי האלים של זאב ורוצה לנתק את הקשרים אתו. הוא מספר לה שהוא חייל ביחידה סודית ויוצא מידי לילה לפעולות חשאיות ומסוכנות. למעשה הוא יוצא ללכוד ולרצוח חיילים.

האבא יוצר קשר עם איריס ומגלה לה שזאב אינו משרת בצה"ל. זאב אומר לה שאביו אינו יודע דבר על היחידה הסודית בו הוא משרת.

הרופא דוחה את הערעור של זאב על אי גיוסו. זאב רוצח אותו וממהר לבסיס של אביו שם הוא פותח באש על חיילים. החיילים מקיפים אותו והוא נכנע ומובל לאחר החדרים שם הוא מתאבד על ידי הטחת ראשו במסך טלוויזיה פועלת.

==המשתתפים==
{| class="wikitable"
|-
!שם השחקן/ית
!שם הדמות
!הערות
|-
|זאב שמשוני
|זאב ברקאי
|
|-
|איריס קנר
|איריס
|
|-
|הלל נאמן
|רס"ן ברקאי
|אבא של זאב
|-
|יפתח קצור
|מיקי
|חבר של זאב
|-
|יהודה אפרוני
|אלכס
|בעל חנות בגדים
|-
|פסח גוטמרק
|
|רופא וועדה צבאית
|-
|רמי ברוך
|רמי
|מרצה באוניברסיטה
|-
|שרי רז
|
|קריינית טלוויזיה
|}

== לקריאה נוספת ==
* עידו רוזן. "שתיקת הצברים: איך ומדוע הפסיק הקולנוע הישראלי לפחד מסרטי אימה". פס יצירה 6 (2014): 37–54.
* עידו רוזן. פחדים לאומיים בסרטי האימה בקולנוע הישראלי. עבודת גמר לשם קבלת תואר M.A. אוניברסיטת תל אביב, 2017.

==קישורים חיצוניים==

* [https://cinemaofisrael.co.il/חייל-הלילה/ חייל הלילה], בספר הקולנוע הישראלי
* 
* [http://srita.net/2016/09/18/the_cinema_of_dan_wolman/ חייל הלילה], באתר סריטה
* [https://www.nli.org.il/he/newspapers/kotert/1984/06/20/01/article/39?&dliv=none&e=-------he-20--1--img-txIN%7ctxTI--------------1&utm_source=he.wikipedia.org&utm_medium=referral&utm_campaign=%22דן+וולמן%22&utm_content=itonut כתבה על הסרט], בעיתון כותרת ראשית

קטגוריה:סרטי 1984
קטגוריה:סרטים בעברית
קטגוריה:סרטי פשע ישראליים
קטגוריה:סרטי אימה ישראליים
קטגוריה:סרטים אפלים
קטגוריה:רוצחים סדרתיים בדיוניים
קטגוריה:סרטי דרמה ישראליים
קטגוריה:סרטי דן וולמן
קטגוריה:סרטים ישראליים עצמאיים
קטגוריה:סרטים ישראליים משנת 1984
סנטה מריה (קליפורניה)

סנטה מריה (באנגלית Santa Maria) היא עיר בצפון מחוז סנטה ברברה, ברצועת החוף המרכזית של קליפורניה שבארצות הברית. העיר ממוקמת כ- בערך צפונית-מערבית לסנטה ברברה וכ- מצפון-מערב למרכז העיר לוס אנג'לס. נכון לשנת 2020, מתגוררים בעיר כ-109,707 תושבים, מה שהופך אותה לעיר המאוכלסת ביותר במחוז. העיר בולטת בתעשיית היין שלה ובברביקיו בסגנון מיוחד.

על פי לשכת מפקד האוכלוסין של ארצות הברית, לעיר שטח כולל של .

== היסטוריה ==
בית העירייה, 1934
בתחילה האזור יושב על ידי אינדיאנים.

החוקרים המערביים הראשונים הגיעו לאזור בשנת 1769. בשנת 1772 הוקם באזור נקודת מיסיון. אזור סנטה מריה נכבש על ידי מקסיקו בשנת 1821 במסגרת מלחמת העצמאות המקסיקנית. בשנת 1848 ובתום מלחמת ארצות הברית–מקסיקו, שטח קליפורניה נמסרה לארצות הברית במסגרת הסכם גואדלופה אידלגו. קליפורניה קיבלה מעמד של מדינה עם פשרת 1850.

בסוף המאה ה-19, האדמה העשירה של האזור משכה אליה חקלאים ומתיישבים. עד סוף המאה, עמק נהר סנטה מריה הפך לאחד האזורים החקלאיים היצרניים ביותר במדינה. החקלאות נותרה מרכיב משמעותי בכלכלה העירונית והאזורית.<ref name="ci.santa-maria.ca.us"></ref>

בשנת 1888 החלו חיפושי נפט בסביבת העיירה. בשנת 1902 החיפושים הניבו פרי כשנמצא שדה הנפט הראשון שבעקבותיו נמצאו ופתחו רבים נוספים. ייצור הנפט התגבר בשנות ה-30.<ref name="2008rpt"></ref> ייצור הנפט תרם רבות לפיתוח ולשגשוג העיר. עד 1957 היו כ-1,775 בארות נפט בפעילות בעמק סנטה מריה, שהפיקו נפט בשווי של יותר מ-640 מיליון דולר.

== דמוגרפיה ==

הקפלה של סן רמון
לפי מפקד האוכלוסין של ארצות הברית מ-2010<ref></ref> התגוררו בסנטה מריה כ-99,553 תושבים. צפיפות האוכלוסין הייתה 42,55 נפש לקילומטר רבוע .על כל 100 נשים, היו 102.2 גברים. על כל 100 נשים בנות 18 ומעלה, היו 100.7 גברים.

ההרכב הגזעי של סנטה מריה הוא:
* 55,983 (56.2%) לבנים
* 1,656 (1.7%) אפרו-אמריקאים
* 1,818 (1.8%) אינדיאנים
* 5,054 (5.1%) אסייתים
* 161 (0.2%) ילידי האי השקט
* 29,841 (30%) מגזעים אחרים
* 5,040 (5.1%) משני גזעים או יותר
* היספנים או לטינים מכל גזע היו 70,114 אנשים (70.4%).
לפי מפקד האוכלוסין, בעיר יש כ-26,908 משקי בית, וגודל משק הבית הממוצע היה 3.66 נפשות. בעיר התקיימו כ-20,479 משפחות (76.1% מכלל משקי הבית) וגודל המשפחה הממוצע היה 4.06.

הגיל החציוני היה 28.6 שנים. התפרסות הגילים בעיר:
* 31,302 אנשים (31.4%) מתחת לגיל 18
* 12,170 אנשים (12.2%) בגילאי 18–24
* 28,486 אנשים (28.6%) בגילאי 25–44
* 18,204 אנשים (18.3%) בגילאי 45–64
* 9,391 אנשים (9.4%) שהיו בני 65 ומעלה.

== כלכלה ==
לחקלאות תפקיד חשוב בכלכלת העיר. אזור סנטה מריה הוא ביתם של מספר הולך וגדל של כרמים, יקבים ויצרני יין. הגידולים המשמעותיים הנוספים בחקלאות האזור הם תותים, ענבי יין, סלרי, חסה, אפונה, דלעת, כרובית, תרד, ברוקולי ושעועית.

מלבד החקלאות, המעסיקים המשמעותיים בעיר הם מערכות הבריאות, החינוך והממשל. מעסיקים משמעותיים נוספים הם מכללת אלן הנקוק, חברת וולמארט ובסיס חיל החלל ונדנברג.

== פוליטיקה וממשל ==
בית עיריית סנטה מריה
בכל מערכות הבחירות לנשיאות ארצות הברית בשנים 2000–2020 רוב תושבי העיר הצביעו למועמד המפלגה הדמוקרטית.

== קישורים חיצוניים ==

* 

== הערות שוליים ==

קטגוריה:יישובים שהוקמו ב-1874
קטגוריה:קליפורניה: ערים
אונס וירטואלי

אונס וירטואלי (או אינוס וירטואלי; באנגלית: Virtual rape) הוא כפיית מעשים מיניים במרחב הווירטואלי. האונס מתבצע לרוב על קטינים או על קטינות, אך עשוי להתבצע גם על בגירים ובגירות באמצעות סחיטה באיומים.

== הגדרה ==
עבירת מין היא עבירה הקשורה במיניות האדם, במעשים או בדיבור. עם התפשטות האינטרנט והרשתות החברתיות חדרו העבירות המיניות גם לרשת בצורת הטרדות מיניות שמבוצעות על ידי שליחת סרטוני עירום ודיק פיק.

אחת העבירות המיניות ברשת היא "אונס וירטואלי" שבה הפוגע יוצר קשר עם אדם, ולאחר ששוררים ביניהם יחסי אימון הוא משכנע אותו או אותה לבצע פעולות מיניות תוך כדי שהוא צופה בהם. הפעולות על הרוב כוללות החדרת אצבעות או חפצים לאיבר מינה.

במקרים מסוימים הפוגע גורם לנפגע או לנפגעת לבצע את הפעולות באמצעות סחיטה באיומים או תוך שימוש בשקרים – למשל בהתחזות לאדם צעיר או לאושיית רשת.

סוג נוסף של אונס וירטואלי מתבצע באמצעות גיימינג שבו אנשים יכולים לשחק עם דמויות וירטואליות. מספר נשים טענו שבמהלך משחק הדמויות שלהן נאנסו על ידי דמויות של שחקנים אחרים. אין חוק או פסיקה בנושא, אך קיימות קהילות וירטואליות שבהן הקהילה עצמה שופטת את המשתמשים.

יש שכינו הפצת סרטוני עירום של נשים ללא רשותם "אונס וירטואלי".

== הפסיקה במדינת ישראל ==

על פי משרד המשפטים, 70 אחוזים מהנפגעים במיניות ברשת הן נשים ונערות, ו-80 אחוזים מהפוגעים הם זכרים.

חוק העונשין מגדיר אונס כ"החדרת איבר מאיברי הגוף או חפץ לאיבר המין של האישה ללא הסכמתה החופשית" (סעיף 345), מספר משפטנים טענו שלפי הגדרה זו במובנה הפשוט אונס וירטואלי לא נחשב לאונס כלל, אך שופט בית המשפט העליון ניל הנדל ונשיאת בית המשפט העליות אסתר חיות כתבו בפסק דין ש"העובדה שמדובר בניסיון ל'אינוס מרחוק' באמצעות רשת האינטרנט, אין בה בהכרח כדי להמעיט מחומרת המעשה" זאת בשל הנפיצות של הפגיעה.

השופטים הסתמכו גם על סעיף 350 בחוק העונשים הקובע כי "לעניין עבירה לפי סימן זה (פרק י סימן ה), אחת היא אם העושה עשה את המעשה או גרם שהמעשה ייעשה בו או באדם אחר", לא נעשה שימוש נרחב בפסקה זו עד לפסק דין זה.

בסוף 2012 נעצר תושב יהוד בשם יוסף סבח על "אונס וירטואלי" – שכנוע של ילדה בת 16 לבצע עבורו מעשים מיניים בטענה שהוא חולה סרטן. האישום באונס וירטואלי נחשב לתקדים, ולבסוף בוטל והוא הורשע בעבירות מין בקטינות.

בתחילת 2021 נעצר תושב באר שבע ב"אונס במרחב הווירטואלי". הוא ערער לבית המשפט העליון בטענה שהדבר מנוגד לכוונת המחוקק, השופטים דחו את ערערו.

== בעולם ==

בשוודיה נעצר אדם על אונס וירטואלי.

== קישורים חיצוניים ==
* אסף הרדוף, [https://papers.ssrn.com/sol3/papers.cfm?abstract_id=2852780 אינוס מרחוק או רחוק מאינוס? על מחוקק אדיש, על תביעה יצירתית ועל דיני האונס, מטרתם וגבולותיהם], עלי משפט, י"ג 2016, עמ' 65–134.
* אסף הרדוף, [https://papers.ssrn.com/sol3/papers.cfm?abstract_id=3931327 ליברליזם וירטואלי: כרוניקה של הרשעה ידועה מראש]
* 
* 
* 
* רון לוי, [https://www.osimhistoria.com/law/ep14-virtual-rape אונס וירטואלי – יש דבר כזה], בפודקאסט עושים משפט מבית עושים היסטוריה, 20 בספטמבר 2022

==הערות שוליים==

קטגוריה:אונס
קטגוריה:המרחב הקיברנטי
קטגוריה:מחשוב: חוק ומשפט
קטגוריה:פשעי מחשב
נחל שובל

נחל שובל הוא נחל אכזב בנגב הצפוני. אורכו כ־11.6 קילומטרים.

== תוואי הנחל ==
מוצא הנחל ממוקם בגובה של כ־300 מטרים מעל פני הים, דרומית לקיבוץ דביר. הוא זורם בתחילתו מערבה. מעל הנחל עוברת מסילת הדרום, ומייד לאחר מכן הוא חולף תחת כביש 6 / כביש 40 (בקטע בין מחלף דבירה למחלף רהט). הנחל ממשיך לזרום מערבה ומעט לפני שמגיע לקיבוץ שובל, בכניסה הצפונית לעיר רהט, הוא פונה דרומה וזורם לאורך גבולה המערבי של רהט. בקצה המערבי ביותר של רהט, הנחל נשפך אל נחל גרר (אשר נשפך לנחל הבשור שנשפך אל הים התיכון). מעט לאחר מכן עובר נחל גרר מתחת לכביש 264 ואז נשפך אליו נחל קמה, אשר מגיע מאזור הקיבוץ בית קמה.

שובל
שובל
רולי שפר

רולי שפר (1947–2011) היה אמן ישראלי שנודע באמנותו הפוינטיליסטית והנאו-אימפרסיוניסטית. עבודתו התאפיינה בסינתזה של אמנות אירופאית והשראה מצפת והאווירה שלה. הוא חי ברומניה, צרפת וישראל. נפטר בשנת 2011 בישראל. <ref></ref>כמה מיצירותיו מוצגות כיום בגלריית בית קסטל בצפת.

== ביוגרפיה ==
רולי שפר נולדה בבוקרשט, רומניה. לעיתים קרובות צייר את עירו המאמצת צפת.<ref></ref> הוא למד אמנות באקדמיה לאמנות ניקולאי גריגורסקו, תחת הצייר הסוריאליסטי ז'ול פרחים. רולי שפר עבר עם משפחתו לפריז ב-1964 למשך שנתיים ולאחר מכן חזרו לארץ התיישבו בצפת.
בצפת למד אצל יצחק פרנקל. לאחר שירותו הצבאי סיים את לימודיו ב-Grand Chamiere, בפריז. לאחר שנתיים חזר והתיישב בצפת, והצטרף לציירים כמו משה קסטל, שמשון הולצמן, יצחק פרנקל פרנל ואחרים שבחרו בצפת כמקום מושבתם.

== סגנון ==
רולי שפר הושפע ממוריו וכן מהתלמידים שהקיפו אותו במהלך גיבושו. בזמן שלמד בGrand Chamiere, הוא נתקל ביצירות של אימפרסיוניסטים, אקספרסיוניסטים, פוינטליסטים וציירים אחרים. לנאו-אימפרסיוניסטים כמו Seurat ו-Signac הייתה השפעה מתמשכת על האמן הצעיר. שפר החל להתעניין בטכניקות הייחודיות של השניים אשר היו מכוונות על ידי ניתוח מדעי של ההרמוניה ושל התנגשות הצבעים בו זמנית.

הוא יישם בקנבסים שלו צבעי יסוד שונים ובכך יצר תחושת תנועה בזמן כשהעין מביטה מרחוק.

עם שובו לצפת החל לפתח סגנון אמנותי משלו, התנגשות וסינתזה ייחודית בין מסורות מקומיות לאמנות אירופית. סגנונו מאופיין בצבעוניות עשירה, בקומפוזיציות מדויקות, כל אלו מושגים באמצעות שימוש בנקודות וצבעים זוהרים. דרך שפה חדשה זו הוא הצליח להעביר אווירה דרמטית לדלתות, לסמטאות העתיקות ולחלונות בקנבסים שלו. באמצעות אמנותו הוא ניסה לחשוף את ההילה המיסטית של צפת.<ref></ref>

יצירתו של שפר מאופיינת בסינתזה של רוחניות בלתי נראית ומציאות קונקרטית, אשר סימנה את סגנונו כתערובת של המסורת האירופית והצפתית.

== הערות שוליים ==

קטגוריה:ציירים ישראלים
קטגוריה:ישראלים ילידי רומניה
קטגוריה:ישראלים שנולדו ב-1947
קטגוריה:ישראלים שנפטרו ב-2011
נמה

נמה (בערבית: النعمه) היא עיר במאוריטניה, המשמשת כבירת מחוז "חוד' אש שארגי" בדרום־מזרח המדינה. נכון לשנת 2013, אוכלוסיית העיר עומדת על 47,454 תושבים, בעוד שבאזור כולו מתגוררים מעל 87,000 תושבים (נכון לשנת 2005).

== גאוגרפיה ==
העיר נמצאת כ־80 קילומטרים מדרום־מערב לעיר ולאתה וכ־123 קילומטרים צפונית לגבול עם מאלי. עיר הבירה, נואקשוט, מרוחקת כ־930 קילומטרים מהעיר.

== אקלים ==
האקלים בנמה מוגדר כאקלים צחיח (BWh לפי שיטת קפן). במשך כל השנה הטמפרטורות גבוהות. ממוצע המשקעים השנתי עומד על 279 מילימטרים, רובם יורדים בין יוני לאוקטובר.

== תחבורה ==
בעיר מסתיים כביש ראשי המתחיל בעיר הבירה נואקשוט, עובר דרך אלג ונמתח לכל רוחבה של מאוריטניה בחלקה הדרומי. ישנה גם דרך עפר הנמשכת מזרחה עד לגבול עם מאלי.

ממערב לעיר נמצא נמל התעופה נמה אשר לו מסלול טיסה בודד.

== קישורים חיצוניים ==

== הערות שוליים ==

קטגוריה:מאוריטניה: ערים
ניקולאי בקריישב

ניקולאי בקריישב (ברוסית: Никола́й Бе́кряшев; 1874–1939) היה צייר רוסי. מנהל המוזיאון לתרבות צפון דווינה בין השנים 1924 ל-1938 וזכה לשמר את רוב המורשת ההיסטורית והאדריכלית של העיירה Veliky Ustyug.

== ביוגרפיה ==
ניקולאי בקריישב נולד ב-11 באפריל 1874 בכפר ליד קרסנובורסק, מחוז וולוגדה של האימפריה הרוסית למריה ניקולייבנה ויגור ניקולאייביץ' בקריישב. <ref>Kudrin, Nikolay Mikhailovich. "Николай Георгиевич Бекряшев". Поклон предкам (in Russian).</ref> הוא למד באקדמיה האימפריאלית לאמנויות בסנט פטרסבורג בין השנים 1900 ל-1910. הוא התמחה בציור ז'אנר.<ref>"Бекряшев Николай Егорович" (in Russian). artru.info. Archived from the original on 20 December 2011. </ref>

בשנת 1918, מוזיאון תרבות של צפון דווינה נפתח בעיירה ווליקי אוסטיוג. אירוע הפתיחה היה תערוכת הציור של אלכסנדר בוריסוב. יבלאמפי בורצב מונה למנהל הראשון של המוזיאון. לאחר מותו של בורצב ב-20 בנובמבר 1924 הפך בקריישב למנהל המוזיאון.<ref>"История музея" (in Russian). Великоустюгский музей-заповедник. Archived from the original on 25 August 2011. Retrieved 8 September 2011.</ref> משנת 1918 עמד בקריישב במרכז חוג האינטלקטואלים המקומיים בווליקי אוסטיוג, שמטרתו הייתה לשמר את המורשת ההיסטורית של העיירה. בצד הנגדי ביקשו השלטונות לסגור את הכנסיות, להחרים את רכוש הכנסייה ולבסוף להרוס את המבנים. בקריישב ועמיתיו מצאו דרך להתפשר עם השלטונות, כך שרכוש הכנסייה הוחרם, אך המבנה הוכרז כמורשת ההיסטורית והתרבותית, הפך למוזיאון ושמר את השם.<ref name=":0">Сыроватская, Л. Н. Музей северодвинской культуры: Страницы истории. Бысть на Устюзе (in Russian). Veliky Ustyug.</ref>

המוזיאון שוכן בתחילה בשטח מנזר מיכאילו-ארכאנג'לסקי במרכז העיירה. ב-1921 הצליח בקריישב לשכנע את הוועדה במוסקבה, שהעריכה את מבני ווליקי אוסטייג והחליטה מי מהם מייצג את המורשת התרבותית. הוא השתמש בהחלטות הוועדה נגד הרשויות המקומיות שלא היה להן עניין לשמור על מבנים של כנסיות העבר. ב-1923 הוא יזם את הקמת החברה ללימודים אזוריים במחוז צפון דווינה. חברי האגודה, ובקריאשב בפרט, סיירו באופן אישי בעיירה על מנת לזהות חפצים בעלי חשיבות תרבותית. כתוצאה מכך, ווליקי אוסטיוג איבדה מעט מאוד מהמבנים ההיסטוריים שלה ונשארה אחד המכלולים האדריכליים השמורים ביותר ברוסיה.<ref name=":0" />

ניקולאי בקריישב נעצר ב-20 בפברואר 1938 במהלך הטיהורים הגדולים ונידון לשלוש שנות מאסר בגין פעילות אנטי-מהפכנית.

הוא מת ב-6 באפריל 1939 בעודו במחנה עבודה, ליד פלסטסק במחוז ארכנגלסק.

בשנת 2000, הוא זכה לאחר מותו בתואר אזרח כבוד של וליקי אוסטיוג.

לוח ההנצחה לניקולאי בקריישב מותקן במוזיאון ווליקי אוסטיוג להיסטוריה, אמנות ואדריכלות.<ref>Rogachyov, S.V. (2002). "Устюжане". Geografiya (in Russian). No. 26. 1september.ru. Retrieved 17 June 2016.</ref>

== גלריה ==
<gallery mode="packed" heights="220">
File:Nikolay Bekryashev - Choosing a Dowry (without frame).jpg
File:Nikolay Bekryashev - Oath of judges (without frame).jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1874
קטגוריה:נפטרים ב-1939
יוהאן אדולף, דוכס שלזוויג-הולשטיין-זונדרבורג-פלן

יוהאן אדולף, דוכס שלזוויג-הולשטיין-זונדרבורג-פלן (בגרמנית: Johann Adolf von Schleswig-Holstein-Sonderburg-Plön או Hans Adolf; 8 באפריל 1634 – 2 ביולי 1704) היה הדוכס השני של שלזוויג-הולשטיין-זונדרבורג-פלן, אשר הוקמה על ידי חלוקה של דוכסות שלזוויג-הולשטיין-זונדרבורג.

== ביוגרפיה ==
יוהאן אדולף נולד ב-8 באפריל 1634 באהרנסבק, והיה בנם הבכור של יואכים ארנסט, דוכס שלזוויג-הולשטיין-זונדרבורג-פלן הראשון ודורותיאה אוגוסטה משלזוויג-הולשטיין-גוטורפ, בתם של יוהאן אדולף, דוכס הולשטיין-גוטורפ ואוגוסטה מדנמרק.

מ-1645 עד 1650 הוא יצא למסע גדול ברחבי מדינות אירופה, כולל אנגליה וצרפת. הוא היה מלווה באחיו, אוגוסט, שהיה צעיר ממנו בשנה. בשנת 1671 הוא ירש את הדוכסות מאביו. ב-25 באוקטובר 1671 הוענק לו עיטור מסדר הפיל, מסדר האבירות הדני הגבוה ביותר, והפך לחבר ה-124 במסדר.

בשנת 1684 הוא הקים את בקתת הציד הראשונה בטרוונטאל; לאחר מכן ב-1685, הקים את כנסיית סנט יוהאן, פלן וב-1690 הקים את הכנסייה הקהילתית של פלן. בשנת 1694 הוא הוביל את הצבא ההולנדי במצור על אואי. יוהאן אדולף השתתף בכמה מהמלחמות הגדולות של זמנו, כולל המלחמות העות'מאניות ומסר את ניהול הדוכסות שלו באותם זמנים בעיקר לאמו ולאשתו. במהלך שלטונו נחתם הסכם טרוונטאל בבקתת הציד הדוכסית בטרוונטאל, אבן דרך במהלך מלחמת הצפון הגדולה.

בשנת 1704 נסע להונגריה ונלחם נגד הקורוצ'ים עם כוחות הולשטיין-פלן ודנמרק. הוא השתתף בקרב על סמולניצה.

הדוכס יוהאן אדולף מת ב-2 ביולי 1704 ברוהלבן, ימים ספורים לאחר שבנו, אדולף אוגוסט, נהרג בתאונת רכיבה. מכיוון שלאופולד אוגוסט, בנו של אדולף אוגוסט ונכדו של יוהאן אדולף מת בילדותו בשנת 1706, הנחלה עברה לאחיינו של יוהאן אדולף, יואכים פרידריך, מהקו של שלזוויג-הולשטיין-נורדבורג.

== משפחתו ==
יוהאן אדולף התחתן עם דורותיאה מבראונשווייג-וולפנביטל, בתו של רודולף אוגוסט מבראונשווייג-וולפנביטל. נולדו להם שני ילדים:
* אדולף אוגוסט (1680–1704), נישא לאליזבת סופיה משלזוויג-הולשטיין-זונדרבורג-נורדבורג (1683–1767). היא הייתה בתו של רודולף משלזוויג-הולשטיין-זונדרבורג-נורבורג, ונכדתו של פרידריך, דוכס שלזוויג-הולשטיין-זונדרבורג-נורבורג.

:* בנם, לאופולד אוגוסט (1702–1706), מת בילדותו
* דורותיאה סופיה (1692–1765), התחתנה עם אדולף פרידריך השלישי, דוכס מקלנבורג-שטרליץ

== אילן יוחסין ==

== קישורים חיצוניים ==

קטגוריה:ילידי 1634
קטגוריה:נפטרים ב-1704
שלמה בן חסדאי

שלמה בן חיסדאי (או: שלמה הראשון) שימש ראש הגולה משנת 730 עד 761. הוא היה בנו של חסדאי הראשון. 

כתוצאה ממחסור בראשי ישיבה, הוא העמיד חכם מפומבדיתא כראש ישיבת סורא, בניגוד למסורת הנהוגה לפיה לכל ישיבה מתמנה ראש ישיבה משורותיה. לפי צבי גרץ, הממונה לראשות הישיבה היה מר בן שמואל; לדברי אייזיק הירש וייס, מדובר במר רב יהודה בן רב נחמן. 

העובדה ששלמה בן חסדאי היה חשוך ילדים (לאחר שבנו דניאל מת) אפשרה את עליית ההשפעה של אחיינו ענן בן דוד, מייסד הכת הקראית. בהתאם לזאת, בתביעתו הגנאלוגית של ענן בן דוד להיותו ראש הגולה, מושמט שלמה.

== קישורים חיצוניים ==
* [http://www.jewishencyclopedia.com/articles/13860-solomon-the-exilarch שלמה הראשון]
* [https://fmg.ac/phocadownload/userupload/foundations2/JN-02-01/029Solomon.pdf THE POLITICAL ROLE OF SOLOMON, THE EXILARCH-759 CE (PART 1) f]

קטגוריה:מלכות יהודית
קטגוריה:ראשי הגולה
פרסי המוזיקה הקוריאנית

פרסי המוזיקה הקוריאנית (בקוריאנית: 한국대중음악상) הוא טקס פרסי מוזיקה דרום קוריאני שנתי. שלא כמו פרסי מוזיקה מרכזיים אחרים בדרום קוריאה, המסתמכים במידה רבה על מכירות כדי לקבוע את הזוכים, פרסי המוזיקה הקוריאנית מוענקים על סמך המלצות של פאנל שופטים המורכב ממבקרי מוזיקה, מפיקים של תוכניות רדיו, אקדמאים ואנשי מקצוע אחרים בתעשייה. הטקס הראשון נערך בשנת 2004, ונחשב לאחד מפרסי המוזיקה היוקרתיים במדינה.

== קטגוריות ==

== טקסים ==
{| class="wikitable"
! rowspan="2" |#
! rowspan="2" |שנה
! rowspan="2" |תאריך
! colspan="4" |זוכים
|-
!מוזיקאי השנה
!שיר השנה
!אלבום השנה
!תגלית השנה
|-
!1
|2004
|17 במרץ
|וויסונג
|לובהוליקס – "Loveholic"
|דה דה – The The Band
|יונג ג'אי-איל
|-
!2
|2005
|22 במרץ
|לי סונג-צ'ול
|צ'ו פי. די. – "Friend"
|מיי אנט מרי – Just Pop
|MOT
|-
!3
|2006
|14 באפריל
|צ'ו קיו-צ'אן
|יון דו-היון – "It Must Have Been Love"
|סקנד מון – Second Moon
|סקנד מון, להקת סוגיומו שיטה
|-
!4
|2007
|6 במרץ
|לי ג'י-היונג
|לי האן-צ'ול – "Superstar"
|סוואלו – Aresco
|המוסטנגים
|-
!5
|2008
|5 במרץ
|יי סונג-יול
|לי ג'ק – "It's Fortunate"
|לי ג'ק – Songs Made of Wood
|יונה
|-
!6
|2009
|26 בפברואר
|טוי
|קיהא והפרצופים – "Cheap Coffee"
|סיסטרס ברברשופ – Most Ordinary Existence
|לורו'ס
|-
!7
|2010
|30 במרץ
|להקת סיאול אלקטריק
|גירלז ג'נריישן – "Gee"
|להקת סיאול אלקטריק – Life Is Strange
|גוקאסטן, אפולו 18
|-
!9
|2011
|23 בפברואר
|גלקסי אקספרס
|הוט פוטטו – "Confession"
|גאריון – Garion 2
|גייט פלאוורס
|-
!9
|2012
|29 בפברואר
|קיהא והפרצופים
|IU – "Good Day"
|קיהא והפרצופים – Kiha & The Faces
|ביי ביי באד מן
|-
!10
|2013
|28 בפברואר
|סיי
|סיי – "Gangnam Style"
|ת'ירד ליין באטרפליי – Dreamtalk
|404
|-
!11
|2014
|28 בפברואר
|סאנוו יונג-א
|צ'ו יונג-פיל – "Bounce"
|יון יאנג-ביי – Dangerous World
|רדיו רוקנרול
|-
!12
|2015
|26 בפברואר
|לי סונג-הוואן
|סו-יו וג'אנגיגו – "Some"
|לורו'ס – W.A.N.D.Y
|Kim Sa-wol x Kim Hae-won
|-
!13
|2016
|29 בפברואר
|דיפלואו
|ביג באנג – "Bae Bae"
|E Sens – The Anecdote
|Hyukoh
|-
!14
|2017
|28 בפברואר
|ג'יי פארק
|Bolbbalgan4 – "Galaxy"
|Jo Dong-jin – As A Tree
|Silica Gel
|-
!15
|2018
|28 בפברואר
| rowspan="2" |BTS
|Hyukoh – "Tomboy"
|Kang Tae-gu – bleu
|Se So Neon
|-
!16
|2019
|26 בפברואר
|BTS – "Fake Love"
|Jang Pil-Soon – Soony Eight:소길花
|Airy
|-
!17
|2020
|27 בפברואר
|קים אוקי
|Jannabi – "For Lovers Who Hesitate"
|Baek Yerin – Our Love Is Great
|Sogumm
|-
!18
|2021
|28 בפברואר
|לינאלצ'י
|BTS – "Dynamite"
|Jeongmilla – CheongPa Sonata
|Meaningful Stone
|-
!19
|2022
|1 במרץ
|BTS
|אספה – "Next Level"
|Lang Lee – There is a Wolf
|אספה
|-
!20
|2023
|5 במרץ
|250
|יונה – "Event Horizon"
|250 – Ppong
|NewJeans
|}

== קישורים חיצוניים ==

* 

קטגוריה:קוריאה הדרומית: תרבות
קטגוריה:פרסי מוזיקה אסייתיים
אלחנן קירכהן

אֶלְחָנָן הֶנֶלִי קִירְכְהַן (בגרמנית: Elchanan Henle Kirchhahn) או גם חנוך וולף (Hennoch Wolf; סביב 1666 – 1757, או 1655 – 1735) היה רב גרמני-יהודי, חזן, סופר ומטיף מוסר. הוא ידוע בשל ספרו הכתוב ביידיש "שמחת הנפש".

== חייו ==
על חייו ידוע מעט מאוד, אביו היה בנימין וולף (Benjamin Wolf), ובנעוריו נדד בהולנד ובפולין, וידוע שהוא נשא לאישה את בתו של צבי הירש קאיידנובר. משנת 1712 היה אלחנן הנלי קירכהן מורה בבית הספר היהודי ב, שם פעל גם כרב, כחזן וכקצב.

ספרו "שמחת הנפש" יצא לאור בפרנקפורט בשנת ה'תס"ז (1707), ספר מוסר ביידיש שחלקו הראשון הפופולרי מאוד הודפס ב-27 מהדורות עד 1906, והיה נפוץ בגרמניה ובמזרח אירופה עד אמצע המאה ה-19. הספר כולל משלים, אגדות חז"ל ואגדות עם. 

בשנת ה'תפ"ב (1722) יצא לאור באופנבך על המיין חלק הראשון של ספרו "חידושים מספר אלחנן" (על החומש וקצת מנביאים ראשונים). החלק השני יצא לאור בה'תצ"א (1731) וכלל פירוש למסכת אבות. 

החלק השני של "שמחת הנפש", הכולל 15 מזמורים ביידיש לשבתות ולחגים, וכן לחתונות וברית מילה, ושיר על חיי היהודים בכפרים הודפס בשנת ה'תפ"ז (1727) בפירט (חלק זה הודפס כפלגיאט בהונגריה ב-1899 וב-1901). כרך זה כולל תווים, וקירכהן השתמש במנגינות קיימות, שלדבריו נכתבו על ידי מומחה למוזיקה. השירים מיועדים ללוות תכנים ומעשים דתיים חיוניים ולהעבירם טוב יותר להמונים חסרי השכלה. לדברי אברהם צבי אידלסון, הטקסטים הדידקטיים יותר חסרים עוצמה לירית. השירים נועדו גם למנוע מהיהודים לשיר שירים גרמניים חילוניים. הלחנים של השירים הם בסגנון הבארוק שהיה נפוץ בגרמניה באותה תקופה.

המצבה על קברו השתמרה בבית העלמין היהודי בקירכהיין.

==קישורים חיצוניים==

* 
* [https://core.ac.uk/download/pdf/14512317.pdf Eliezer Brodt, Simchat ha-Nefesh: An Important But Often Ignored Work on German Jewish Customs]

==הערות שוליים==

קטגוריה:מחברי ספרי מוסר ומחשבה
קטגוריה:רבנים גרמנים
קטגוריה:ילידי 1666
קטגוריה:נפטרים ב-1757
This One's from the Heart

This One's from the Heart ("האחד הזה הוא מהלב") הוא אלבום המכיל אוסף של שירים שג'יימס דארן שר בסדרת הטלוויזיה "מסע בין כוכבים: חלל עמוק 9" בתור ההולוגרמה ויק פונטיין.

== רשימת השירים ==
# "The Best Is Yet to Come" (מהפרק "Badda-Bing Badda-Bang")
# "Come Fly with Me" (מהפרק "His Way")
# "That Old Black Magic"
# "All the Way (מהפרק "Image in the Sand")
# "It's Only a Paper Moon" (מהפרק "It's Only a Paper Moon")
# "I've Got the World on a String" (מהפרק "It's Only a Paper Moon")
# "You'd Better Love Me"
# "Sophisticated Lady"
# "Just in Time" (מהפרק "It's Only a Paper Moon")
# "I've Got You Under My Skin" (מהפרק "His Way")
# "The Way You Look Tonight" (מהפרק "What You Leave Behind")
# "Here's to the Losers" (מהפרק "Tears of the Prophets")
# "You're Nobody till Somebody Loves You" (מהפרק "His Way")
# "Dancing in the Dark"
# "Night and Day"
# "I'll Be Seeing You" (מהפרקים "The Siege of AR-558" ו-"It's Only a Paper Moon")
# "Satin Doll"

== קישורים חיצוניים ==

קטגוריה:מסע בין כוכבים: חלל עמוק 9
קטגוריה:אלבומי חברת קונקורד רקורדס
קטגוריה:אלבומי 1999
מייקל קאנטווה

מייקל קנאטווה (בצרפתית: Mikaël Cantave; נולד ב-25 באוקטובר 1996) הוא כדורגלן האיטי-קנדי המשחק בעמדת הקשר.

==קריירת מועדונים==
קאנטווה נולד באוטווה והתחיל את הקריירה שלו בקבוצת הילדים של קפיטל יונייטד המקומית. בגיל 13 הצטרף לאקדמיה לכדורגל של נאנט, אולם כעבור שנה שיחק במחלקות הנוער מקומיות בצרפת עד שבשנת חתם בחטאפה.

בינואר חתם בגוודלחרה מהליגה הספרדית השלישית. ב-13 במרץ ערך את הופעת הבכורה שלו בקבוצה נגד לה רודה. בספטמבר עזב לריאל אלקלה ב' ממנה המשיך לקבוצות המילואים של אלבסטה, לורקה, דפורטיבו ראיו קנטראביה, טרופזון, ליאלטלד, אולימפיק צ'אטיבה ווילרובלדו.

באוגוסט הצטרף לצ'ינדיה טרגובישטה מליגת העל הרומנית. ב-20 באוגוסט ערך את הופעת הבכורה שלו בקבוצה בתיקו 2-2 נגד אקדמיקה קלינקן.

ביולי חתם בקבלרי מליגת העל הקנדית. ב-12 באוגוסט הבקיע את שער הבכורה שלו בקבוצה בניצחון 1-2 נגד פורג'.

ב-29 ביוני 2023 קאנטווה חתם בוונקובר.

==קריירה בינלאומית==
קאנטווה יליד קנדה. אביו ממוצא האיטי ואימו מגוואדלופ, לכן הוא זכאי לייצג את שלושת הלאומים. בנעוריו שיחק בנבחרת הנוער של קנדה ואף השתתף עמה בגביע העולם בכדורגל עד גיל 17.

בשנת החליט לייצג את האיטי. ב-29 במאי ערך את הופעת הבכורה שלו בנבחרת האיטי במשחק ידידות נגד . ב-17 בנובמבר הבקיע את שער הבכורה שלו בנבחרת נגד .

==תארים==
; ליאלטאד
*הליגה הספרדית השלישית: 

==קישורים חיצוניים==

קטגוריה:כדורגלנים האיטים
קטגוריה:כדורגלנים קנדים
קטגוריה:חלוצי כדורגל האיטים
קטגוריה:חלוצי כדורגל קנדים
קטגוריה:אוטווה: כדורגלנים
קטגוריה:כדורגלני קבלרי
קטגוריה:קנדים ממוצא האיטי
קטגוריה:ספורטאים זרים בצרפת
קטגוריה:ספורטאים זרים בספרד
קטגוריה:ספורטאים זרים ברומניה
קטגוריה:ספורטאים קנדים בספרד
קטגוריה:האיטים שנולדו ב-1996
קטגוריה:קנדים שנולדו ב-1996
רצועית רוברט

רצועית רוברט (שם מדעי: Himantoglossum robertianum) הוא מין צמח מהסוג רצועית ממשפחת הסחלביים. הוא גדל בעיקר באגן הים התיכון. הצמח נקרא על שם הבוטנאי הצרפתי .

==תיאור==
רצועית רוברט הוא צמח עם שורש בעל שתי פקעות בדומה למיני הדבורנית הוא פורח בעולם מינואר עד אפריל. השורש ניתן לאכילה ומשמש להכנת משקה הסחלב. הצמח מגיע עד לגובה של 80 ס"מ ויש בו תפרחת צפופה של פרחים.

==תפוצה וסביבה==
הצמח נמצא בעיקר באגן הים התיכון בפורטוגל, מרוקו, ספרד, האיים הבלאריים, צרפת, איטליה, סרדיניה, קורסיקה, אלג'יריה, לוב, יוגוסלביה, יוון, איי הים האגאי, כרתים, אנטוליה וקפריסין. הצמח נמצא גדל בבריטניה לראשונה בשנת 2022. במרץ 2023 נמצא לראשונה צמח בודד בישראל בתחומי היישוב מבשרת ציון בהרי יהודה.

הצמח גדל בבתות, שיחיות, שולי חורש, יערות פתוחים טבעיים ונטועים, על קרקע גירנית.
רצועית רוברט במבשרת ציון

==קישורים חיצוניים==

* 	
* [https://anenet110.wordpress.com/2023/03/14/רצועית-רוברט-himantoglossum-robertianum/#more-18375 רצועית רוברט] בבלוג של עננת

==הערות שוליים==

קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים ורודים בארץ ישראל
קטגוריה:פרחים סגולים בארץ ישראל
קטגוריה:ארץ ישראל: סחלביים
אולג באזילביץ'

אולג פטרוביץ' באזילביץ (אוקראינית: Оле́г Петро́вич Базиле́вич;) (6 ביולי 1938 - 16 באוקטובר 2018) היה שחק ומאמן כדורגל סובייטי ואוקראיני.

==קריירת משחק==
באזילביץ' שיחק את מרבית שנות הקריירה שלו בקבוצת דינמו קייב, זכה עם הקבוצה באליפות ובגביע ברית המועצות. בשנת 1966 עבר לקבוצת צ'רנומורץ אודסה, שם שיחק עונה אחת. את קריירת הכדורגלן שלו סיים בשנת 1968 בקבוצת שחטאר דונצק.

==קריירת אימון==
בשנת 1969 עבר קורס מאמנים. אימן תחילה את קבוצת דסנה צ'רניהיב מהליגה השלישית בברית המועצות.
==תארים==
* כשחקן
** אליפות ליגת העל הסובייטית: 1961
** גביע ברית המועצות: 1964
* כמאמן:
** גביע אירופה למחזיקות גביע: 1975
** אליפות ליגת העל הסובייטית: 1974, 1975
** גביע ברית המועצות: 1974

==קישורים חיצוניים==

* 

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני שחטאר דונצק
קטגוריה:כדורגלני דינמו קייב
קטגוריה:כדורגלני צ'רנומורץ אודסה
קטגוריה:מאמני כדורגל סובייטים
קטגוריה:מאמני כדורגל אוקראינים
קטגוריה:מאמני דינמו קייב
קטגוריה:מאמני שחטאר דונצק
קטגוריה:מאמני נבחרת אוקראינה בכדורגל
קטגוריה:אישים הקבורים בבית העלמין באיקובה
קטגוריה:סובייטים שנולדו ב-1938
קטגוריה:אוקראינים שנפטרו ב-2018
שמן טאנג

פירות ועלה עץ הטאנג
שמן טאנג הוא שמן מייבש המתקבל על ידי סחיטת גלעין האגוז של עץ הטאנג (Vernicia fordii). שמן טאנג מתקשה בחשיפה לאוויר (באמצעות פילמור), והציפוי המתקבל שקוף ובעל מראה עמוק ורטוב. שימושו העיקרי של השמן הוא לגימור והגנה על עץ ולאחר שכבות רבות, הגימור יכול אפילו להיראות כמעין שכבת פלסטיקה.

== היסטוריה ==
מקורו של עץ שמן הטאנג בדרום סין. בתקופת שושלת סונג, שימש השמן לאיטום ספינות. המילה "טאנג" נגזרת אטימולוגית מהמילה הסינית 桐. ההתייחסויות הקדומות ביותר לשימוש סיני בשמן טאנג הם בכתביו של קונפוציוס בסביבות 500 עד 400 לפני הספירה.

== הרכב השמן ==
חומצות השומן בשמן טאנג וריכוזן מפורטים בטבלה.
{| class="wikitable"
|+הרכב חומצות השומן של שמן טאנג
|חומצה אלפא-אלאוסטיארית
|82.0%
|-
|חומצה לינולאית
|8.5%
|-
|חומצת פלמיטית
|5.5%
|-
|חומצה אולאית
|4.0%
|}
המרכיב העיקרי הוא חומצת שומן עם שרשרת של 18 אטומי פחמן קשורים או יחידות מתילן המכילות שלושה במערכת מצומדת. הם רגישים במיוחד ל, המעודדת קישור צולב של שרשראות שכנות, ומכאן תכונת ההתקשות של שרף הבסיס.

== שימושים ==
=== גימור עץ ===
כיום, שמן טאנג נחשב לנפוץ בגימור עץ בגלל שתי תכונות: ראשית, זהו חומר טבעי. שנית, לאחר שהוא מתייבש לחלוטין (5 עד 30 ימים, בהתאם למזג האוויר/טמפרטורה), התוצאה היא גימור קשה מאוד שקל לתקנו, כך בעבר נפוץ השימוש בשמן על סיפון סירות וכיום על ריצוף ורהיטי עץ. השמן מדולל לעיתים קרובות עם מדלל פחמימנים כך שהצמיגות שלו נמוכה מאוד ומאפשרת לשמן לחדור למגוון סוגי עצים. כאשר השמן נמרח בהרבה שכבות עדינות ודקות על עץ, הוא מתייבש באיטיות למראה סאטן מט/בהיר עם גוון זהוב קל. שמן טאנג עמיד למים טוב יותר מכל גימור שמן טהור מאחר ואינו מתכהה בצורה ניכרת עם הזמן. יש הטוענים שהשמן פחות רגיש לעובש מאשר שמן פשתן.

חימום שמן טאנג ל-260 מעלות צלזיוס בסביבה נטולת חמצן, יגביר משמעותית את צמיגיות ואיכות המוצר. רוב שמני הטאנג הפולימריים נמכרים מעורבבים עם אלכוהול מינרלי כדי להקל עבודה איתם. לימונן ו-D-לימונן הן חלופות פחות רעילות.

=== מטריית נייר שמן ===
 היא המטריה המסורתית המשמשת בסין, יפן ומדינות אחרות בתחום התרבות של מזרח אסיה, והובאה למדינות המערב דרך דרך המשי. שמן טאנג הוא ה"שמן" המוזכר במטריית הנייר-שמן, המשמש כדי להגן על הנייר מפני רטיבות, ולהפוך את המטריה לעמידה למים.

== יישום ==
הטכניקה המסורתית למריחת שמן טאנג טהור היא דילול השמן 1:1 בממס, ולאחר מכן למרוח רצף של שכבות דקות עם מטלית רכה נטולת מוך. המדללים נעים בין אלכוהול מסורתי של טרפנטין ועד למדללים החדישים יותר. בחירת הדילול צריכה להיות מונחית לפי כמה מהר הציפוי צריך להתייצב.

גימורי שמן טאנג שמתחילים בשמנים מפולימרים או בתכשירי שמן טאנג מיושמים בצורה הטובה ביותר בשיטת השומן על פני השומן: שמן טהור דליל מוחל כדי לחדור לעומק פני השטח, למילוי נקבוביות. לאחר מכן מורחים שמן במתינות כדי להיצמד למשטח ולספק בסיס טוב לשכבות הברק העבות. לאחר מכן מורחים את השמן הפולימר בעובי כשכבה אחת, מניחים לו להתייבש במלואו ומלטשים את העץ. את המשטח מנגב עם סמרטוט לח ומאפשרים לו להתייבש. שכבה אחרונה נמרחת בעובי יחסי והיא מתייבשת במשך יומיים-שלושה.

== ראו גם ==
* שמן דני
* ורנית

== קישורים חיצוניים ==

* 

== הערות שוליים ==

טאנג
מהמט אאורליו

מחמט אאורליו (בטורקית: Mehmet Aurelio; נולד ב-15 בדצמבר 1977) הוא כדורגלן עבר ברזילאי בעל אזרחות טורקית ששיחק בעמדת הקשר.

==קריירת מועדונים==
אאורליו נולד בברזיל בשם מרקו אאורליו בריטו דוס פראזרס (בפורטוגזית: Marco Aurélio Brito dos Prazere). אאורליו התחיל לשחק כדורגל בקבוצת הנוער של באנגו ובגיל 18 חתם בפלמנגו.

בשנת חתם באולריה וכעבור חצי שנה חתם בטרבזונספור מליגת העל הטורקית. ב-10 באוגוסט ערך את הופעת הבכורה שלו בקבוצה בניצחון 1-2 נגד בשיקטש. כעבור שבועיים הבקיע את שער הבכורה שלו בקבוצה בניצחון 0–5 נגד בורסאספור, במשחק בו גם הוסיף בישול.

בקיץ חתם בפנרבחצ'ה במדיה שיחק 5 עונות. אאורליו זכה עם המועדון ב-3 אליפויות ואף היה שותף להישג השיא של המועדון בליגת האלופות כאשר הגיע לרבע הגמר בו הודחה פנרבחצ'ה על ידי צ'לסי. במשחק הראשון נגד צ'לסי בישל את השער הראשון בדרך לניצחון 1-2, אך בעקבות הפסד 0–2 בגומלין הודחה פנרבחצ'ה.

בקיץ חתם בריאל בטיס מהלה ליגה. בסוף אפריל נפצע בברכו וחזר לשחק רק כעבור כחצי שנה, לאחר שהקבוצה ירדה לליגה הספרדית השנייה. אאורליו היה שותף לחזרה של המועדון לליגה הראשונה אחרי עונה אחת.

בקיץ חזר לטורקיה וחתם בבשיקטש במדיה שיחק שנתיים וחצי, עמה זכה בגביע הטורקי בעונתו הראשונה.

ב-1 במרץ 2013 חזר לברזיל וחתם באולריה במדיה שיחק שנתיים.

לאחר פרישתו שימש כעוזר מאמן בקבוצות שונות, ואף שימש כמאמן זמני בגזטפה. בעונת אימן את צ'ורום.

==קריירה בינלאומית==
ביולי אאורליו קיבל אזרחות טורקית ושינה את שמו ל"מחמט". ב-16 באוגוסט ערך את הופעת הבכורה שלו בנבחרת טורקיה בניצחון 0–1 נגד והפך למתאזרח הראשון בתולדות הנבחרת. ב-12 בספטמבר 2007 הבקיע את שער הבכורה שלו בנבחרת במשחק נגד .

אאורליו זומן לסגל הנבחרת לקראת יורו 2008 והיה שותף להגעה שלה למקום השלישי, הישג השיא של הנבחרת.

==תארים==
; טרבזונספור
*הגביע הטורקי: 

; פנרבחצ'ה
*ליגת העל הטורקית: , , 
*הסופר הקאפ הטורקי: 

; בשיקטש
*הגביע הטורקי: 

==קישורים חיצוניים==

קטגוריה:כדורגלנים טורקים
קטגוריה:כדורגלנים ברזילאים
קטגוריה:מגני כדורגל טורקים
קטגוריה:מגני כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלמנגו
קטגוריה:כדורגלני טרבזונספור
קטגוריה:כדורגלני פנרבחצ'ה
קטגוריה:כדורגלני ריאל בטיס
קטגוריה:כדורגלני בשיקטש
קטגוריה:מאמני כדורגל טורקים
קטגוריה:מאמני כדורגל ברזילאים
קטגוריה:ספורטאים ברזילאים בספרד
קטגוריה:ספורטאים טורקים בספרד
קטגוריה:טורקים שנולדו ב-1977
קטגוריה:ברזילאים שנולדו ב-1977
לוסיאני ביוקנן

לוסיאני ביוקנן (באנגלית: Luciane Buchanan; נולדה ב-18 ביולי 1993) היא שחקנית ויוצרת קולנוע ניו זילנדית.

== ביוגרפיה ==
ביוקנן נולדה וגדלה באוקלנד.<ref></ref> היא ממוצא טונגני וסקוטי.<ref></ref><ref></ref> היא למדה משחק במרכז לאמנויות הבמה של אוקלנד (TAPAC), חלקם אצל מירנדה הארקורט. היא סיימה תואר ראשון בדרמה ופסיכולוגיה מאוניברסיטת אוקלנד בשנת 2017.<ref></ref>

== קריירה ==
הופעתה הראשונה הייתה בסרט הטלוויזיה "בילי". בשנת 2013 שיחקה בתפקיד חוזר בסדרת הטלוויזיה הניו זילנדית "The Blue Lily".

בין השנים 2016–2017 שיחקה בתפקיד ראשי בסדרת הטלוויזיה "Filthy Rich".

בין השנים 2018–2019 שיחקה בתפקיד ראשי בסדרת הטלוויזיה "The New Legends of Monkey".

בנובמבר 2021 לוהקה ביוקנן לתפקיד ראשי בסדרת הטלוויזיה סוכן הלילה. בסדרה שעלתה בנטפליקס ב-2023 היא מככבת יחד עם גבריאל באסו. 

== פילמוגרפיה ==
=== קולנוע ===
{| class="wikitable unsortable"
!שנה
! סרט
!תפקיד
! הערות
|-
| 2017
| זכותה של אישה לנעליים
| ג'ני
| rowspan="4" | סרט קצר
|-
| rowspan="2" | 2018
|Stray
|לילי
|-
| החבר שלי מייקל ג'ונס
| סלינה
|-
| 2019
| צפיות
| לורן
|-
| TBA
| לאה טופואנגה / שפת אם
| קתרין
| סרט קצר; תסריטאית
|}

===טלוויזיה===
{| class="wikitable unsortable"
!שנה
! כותרת
! תפקיד
! הערות
|-
| 2011
| בילי
| שרי ג'יימס
| סרט טלוויזיה
|-
| 2013
|The Blue Rose
| ארוה נאש
| 11 פרקים
|-
| 2015
| פאוור ריינג'רס דינו צ'ארג'
|מלצרית
| rowspan="2" |פרק אחד
|-
| 2016
| תעלומות ברוקנווד
| טאי סמית'
|-
| 2016–2017
|Filthy Rich
| קנדי טרוברידג'
| תפקיד ראשי
|-
| 2018–2020
|האגדות החדשות על מאנקי
| טריפיטקה
| תפקיד ראשי (2 עונות); 20 פרקים
|-
| rowspan="3" | 2021
| סוויט טות': נער עם קרניים
| לואיזה
| rowspan="2" |פרק אחד
|-
| מר קורמן
| אסטריד
|-
| הפנתרים
|
|מפיקה שותפה
|-
| 2023–הווה
| סוכן הלילה
| רוז לרקין
| תפקיד ראשי; 10 פרקים
|}

=== אינטרנט ===
{| class="wikitable unsortable"
!שנה
! כותרת
! תפקיד
|-
| 2015–2016
|Common Ground
| לי ויליאמס
|-
| 2017
|Baby Mama's Club
|
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ניו זילנדיות
קטגוריה:בוגרי אוניברסיטאות ומכללות בניו זילנד
קטגוריה:ניו זילנדים שנולדו ב-1993
יואכים ארנסט, דוכס שלזוויג-הולשטיין-זונדרבורג-פלן

יואכים ארנסט של שלזוויג-הולשטיין-זונדרבורג-פלן (בגרמנית: Joachim Ernst von Schleswig-Holstein-Sonderburg-Plön; 29 באוגוסט 1595 – 5 באוקטובר 1671), גם יואכים ארנסט משלזוויג-הולשטיין-פלן, היה הדוכס הראשון של שלזוויג-הולשטיין-זונדרבורג-פלן, שהוקמה בעקבות חלוקה של דוכסות שלזוויג-הולשטיין-זונדרבורג.

== ביוגרפיה ==
טירת פלן הישנה בסביבות 1595 על תחריט של גאורג בראון ופרנס הוגנברג, קטע מ-Civitates orbis terrarum
יואכים ארנסט נולד ב-29 באוגוסט 1595 בזונדרבורג, והיה בנם השני הצעיר של יוהאן השני, דוכס שלזוויג-הולשטיין-זונדרבורג ואגנס הדוויג מאנהלט, בתם של יואכים ארנסט, נסיך אנהלט ואלאונורה מווירטמברג. כנער יצא למסע חינוכי באירופה, כפי שהיה אופייני לאצילים צעירים באותה תקופה. במהלך המסע הוא הגיע להולנד, אנגליה, צרפת ואיטליה. ב-1617 השתתף במלחמת אוסקוק. כאשר אביו, הראשון של מה שנקרא , מת בשנת 1622, הדוכסות חולקה בין הבנים, וכתוצאה מכך הוקמו חמש דוכסויות קטנות עוד יותר. יואכים ארנסט קיבל את שלזוויג-הולשטיין-פלן. בנוסף לעיירת המגורים החדשה פלן, נכללו בנחלתו אהרנבק ורינפלד.

לרגל נישואיו לנסיכה דורותיאה אוגוסטה, בתו של יוהאן אדולף, דוכס הולשטיין-גוטורפ, הזמין יואכים ארנסט את הריסת הטירה הישנה ב-1632 והקים את טירת פלן בין השנים 1633–1636 כבית מגורים וכמקום מושבה של הממשלה.

ב-1 בינואר 1671, זמן קצר לפני מותו, הוא זכה לעיטור בקופנהגן על ידי מלך דנמרק כאביר מסדר הפיל (נושא 122). הוא מת ב-5 באוקטובר 1671 בפלן.

== משפחתו ==
ליואכים ארנסט ולדורותיאה אוגוסטה היו שמונה ילדים:
* יוהאן אדולף, הידוע גם בשם הנס אדולף (1634–1704), דוכס שלזוויג-הולשטיין-זונדרבורג-פלן, התחתן עם דורותיאה מבראונשווייג-וולפנביטל
* אוגוסט (1635–1699), דוכס שלזוויג-הולשטיין-נורבורג
* ארנסטינה (1636–1696)
* יואכים ארנסט השני (1637–1700), דוכס שלזוויג-הולשטיין-זונדרבורג-פלן-רטוויש, התחתן עם איזבלה ממרודה-וסטרלו (1649–1701)
* ברנהרד (1639–1676), גנרל דני
* אגנס הדוויג (1640–1698), התחתנה עם כריסטיאן, דוכס שלזוויג-הולשטיין-זונדרבורג-גליקסבורג, בנו של פיליפ, דוכס שלזוויג-הולשטיין-זונדרבורג-גליקסבורג.
* קרל היינריך (1642–1655)
* סופיה אלאונורה (1644–1688/9), התחתנה עם וולפגנג יוליוס, רוזן הוהנלוהה-נוינשטיין

== קישורים חיצוניים ==

== הערות שוליים ==

קטגוריה:דוכסים
קטגוריה:בית אולדנבורג
קטגוריה:ילידי 1595
קטגוריה:נפטרים ב-1671
טבח בזל

טבח בזל הוא כינוי לטבח, שהתרחש בקרב יהודי בזל בי"ט בשבט ה'ק"ט (9 בינואר 1349), כחלק מרדיפות המוות השחור בין השנים 1348–1350 (גזרות ק"ט). כתוצאה מטבח זה, כמעט כל האוכלוסייה היהודית של בזל הושמדה.

עם התפשטות המוות השחור במאה ה-14, היו פוגרומים ביהודים שהופעלו על ידי שמועות על הרעלת באר. כבר בחג המולד של 1348, בטרם הגיעה המגפה לבזל, נהרס בית הקברות היהודי, ומספר יהודים נמלטו מהעיר. בינואר 1349 התקיימה פגישה בין הבישוף של שטרסבורג ונציגי הערים שטרסבורג, פרייבורג ובזל כדי לתאם את מדיניותם לנוכח גל ההתקפות הגואה נגד היהודים באזור, שהיו תחת הגנה אימפריאלית באופן נומינלי.

ההמון תפס את כל היהודים שנותרו בעיר, ונעל אותם בבקתת עץ, שנבנה על ידם באי בריין (מיקומו של האי הזה לא ידוע, וייתכן שהיה ליד שפך ה-Birsig, כעת מרוצף). בהמשך, הבקתה הוצתה, והיהודים שנכלאו בה נשרפו למוות או נחנקו.

ילדים רבים שניצלו ממוות, הומרו על דתם נגד רצון הוריהם.<ref>

</ref>

==סקירה כללית==
ב-1213 הייתה בזל אחת הקהילות היהודיות הגדולות באירופה. הקהילה פרחה עד 1348, אז התרחשה המגפה השחורה והיהודים, שהואשמו בהרעלת הבארות, עונו ונרדפו לאחר מכן. 600 יהודים נשרפו על המוקד ועד שנת 1349 התפרקה הקהילה היהודית בבזל. ב-1349 גורשו רוב היהודים משווייץ, רבים מהם חזרו לציריך ב-1352 ולבזל ב-1361. עם זאת, היהודים המשיכו להיות נרדפים והם שוב הואשמו בעלילת דם ונשרפו על המוקד. יהודים גורשו שוב מבזל ב-1543, אם כי הם שוב מצאו במהרה את דרכם חזרה. יהודים נבחרים התקבלו עד מהרה בחזרה לבזל כאשר מדפיסים נוצרים החלו להדפיס טקסטים עבריים. הם דרשו מיהודים להגיה את הטקסטים, וכך ניתנו מאות אישורי שהייה ליהודים.

פוגרומים דומים התרחשו בפרייבורג ב-30 בינואר, ובשטרסבורג ב-14 בפברואר. הטבח התרחש במיוחד לפני שהמוות השחור הגיע אפילו לעיר. כשהיא פרצה לבסוף באפריל עד מאי 1349, עדיין האשימו את היהודים המומרים בהרעלת באר. הם הואשמו ובחלקם הוצאו להורג, בחלקם גורשו. עד סוף שנת 1349 נרצחו יהודי בזל, בית הקברות שלהם נהרס וכל החובות ליהודים הוכרזו מסודרים.

==ראו גם==
* המוות השחור
* אנטישמיות בימי המוות השחור
* יהדות בזל
* טבח שטרסבורג

==הערות שוליים==

קטגוריה:פרעות, פוגרומים ועלילות דם בימי הביניים
קטגוריה:גירוש יהודים באירופה בימי הביניים
קטגוריה:בזל
קטגוריה:1349
קטגוריה:המוות השחור
קטגוריה:יהדות אלזס
עמרי שנהר

עמרי שנהר (נולד ב-19 ביולי 1982) הוא תסריטאי ויוצר טלוויזיה ישראלי. כותב ויוצר שותף בסדרה זוכת פרס אמי הבין-לאומי "טהרן". יוצר ותסריטאי הסדרה "המדובב".

== ביוגרפיה ==

שנהר נולד וגדל בחיפה. סבתו מצד אימו, אשת החינוך דיצה ארד, היא בתו של אברהם שלמון (סלומון) ונצר לאברהם שלמה זלמן צורף וליואל משה סלומון. סבו מצד אימו הוא נתן ארד. למד בתיכון ליאו באק, במגמת קולנוע ושירת בצה"ל כמדריך בבית הספר למקצועות המחשב וכמפקד בבה"ד 7.

בוגר בית הספר לקולנוע וטלוויזיה באוניברסיטת תל אביב (2012). במסגרת לימודיו ביים שני סרטים עלילתיים קצרים שהופיעו בפסטיבלים ברחבי העולם וזכו בפרסים: "כבוד אחרון" (2010) ו"דירה עם כניסה בחצר" (2012) (על פי סיפור קצר מאת יהושע קנז המופיע בספר "דירה עם כניסה בחצר).

לאחר לימודיו עבד בתעשיית הטלוויזיה כתחקירן ועורך משנה במספר תוכניות. לאחר מכן עבד כתסריטאי וכבמאי בתוכניות שונות, ביניהן "הבנים והבנות" ו"להציל את חיות הבר". בשנת 2019 עלתה העונה הראשונה של הסדרה "המדובב", אותה יצר וכתב יחד עם אדם ביזנסקי. בשנת 2020 עלתה לשידור העונה הראשונה של הסדרה "טהרן", בה שימש תסריטאי ראשי ויוצר שותף. בשנת 2022 עלתה לשידור העונה השנייה של הסדרה, לאחר שנמכרה לשירות הסטרימינג אפל TV פלוס. באותה שנה עלתה לשידור גם העונה השנייה של "המדובב".

נוסף על יצירתו הטלוויזיונית, בשנת 2013 יצר שנהר יחד עם איתי זבולון את סרטון הרשת "יניר האחמ"ש", שהפך לתופעת אינטרנט.

אח בכור ליובל שנהר, מוזיקאי.

== יצירה טלוויזיונית ==
* 2011: פלאשבק - עריכת משנה
* 2012: הינשופים - עריכת משנה
* 2014: שטרודל (תוכנית ראיונות עם רוני קובן בטלוויזיה החינוכית) - עריכת משנה
* 2016-2015: הבנים והבנות – כתיבה ובימוי מערכונים
* 2016: הצלצול האמיתי – כתיבה ובימוי מערכונים
* 2019-2018: להציל את חיות הבר - תסריטאי בשתי העונות הראשונות
* 2019, 2023-2022: המדובב - יוצר ותסריטאי ראשי
* 2020 ואילך: טהרן - יוצר שותף ותסריטאי ראשי.

== יצירה אינטרנטית ==
* 2013: "יניר האחמ"ש", הסרטון הנצפה ביותר ברשת לשנת 2013 – בימוי ועריכה
* 2013: "ווהן", אחד הסרטונים הנצפים ביותר לשנת 2013 – בימוי ועריכה
* 2015: "אלישע ודג הזהב", פיילוט לסדרת רשת, מקום שני בתחרות יוצרים ברשת 2015 - תסריט, צילום ועריכה.

==פרסים והוקרה==
* 2010: זכייה בפרס התסריט על "כבוד אחרון" בפסטיבל הבינלאומי לסרטי סטודנטיות וסטודנטים תל-אביב
* 2012: זכייה בפרס חביב הקהל על "דירה עם כניסה בחצר", בפסטיבל פסטיבל הבינלאומי לסרטי סטודנטיות וסטודנטים תל אביב
* 2015: זכייה במקום השני בתחרות יוצרים ברשת על "אלישע ודג הזהב"
* 2019: זכייה בפרס התסריט בפסטיבל ברלין על "המדובב"
* 2021: זכייה בפרס אמי בקטגוריית הדרמה הטובה ביותר על "טהרן".

==חיים אישיים==
נשוי לתום, פסיכותרפיסטית, ואב לשני בנים. מתגורר בתל אביב.

==קישורים חיצוניים==

* [https://www.the-agency.co.il/name/עמרי-שנהר הפרופיל של עמרי שנהר], באתר הסוכנות

==הערות שוליים==

קטגוריה:תסריטאי טלוויזיה ישראלים
קטגוריה:במאי טלוויזיה ישראלים
קטגוריה:עורכים ישראלים
קטגוריה:ישראלים זוכי פרסים בין-לאומיים
קטגוריה:בוגרי מרכז חינוך ליאו באק
קטגוריה:חיילי חיל הקשר והתקשוב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1982
לוקאס פורקאמר

לוּקָאס פוֹרְקָאמֶר<ref></ref> (בדנית: Lukas Forchhammer; נולד ב-18 בספטמבר 1988) הוא זמר-יוצר, רב-נגן ושחקן דני, הידוע בתור הסולן והרב-נגן של להקת הפופ הדנית לוקאס גרהאם. בילדותו הופיע פורקאמר בסדרת הסרטים הדנית "קרומנה" .<ref name="EB"></ref>

== ראשית חייו ==
פורקאמר גדל בעיר החופשית כריסטיאניה, קהילה אנרכיסטית הממוקמת במרכז קופנהגן, בירת דנמרק. אביו, יוג'ין, היה אירי, ובשל כך הוא העביר חצי מילדותו בדניגול ובדבלין שבאירלנד. סבו היה בן העיירה ויקלו באירלנד.<ref></ref> בספטמבר 2012, יוג'ין מת מהתקף לב, בגיל 61.<ref></ref>

בגיל 8, פורקאמר הצטרף למקהלת הנערים של קופנהגן, שם נחשף למוזיקה קלאסית ואימן את קולו. הוא היה מחובר מאוד לשורשים האיריים של אביו, מהמוזיקה העממית של המדינה וגם מז'אנר ההיפ הופ: "[האלבום] 2001 של ד"ר דרה שינה את חיי", אמר. כמו כן, הוא הצליח להזדהות עם המילים בשירי ראפ כאשר גדל סביב פשע ושימוש בסמים בשכונה שלו. בשנת 2010, אחרי ששהה שישה חודשים בבואנוס איירס, פורקאמר חזר לכריסטיאניה, שם הצטרף לצוות הכותבים "Future Animals", בו היו חברים דון סטפנו ומורטן ריסטורופ, ובהמשך הקים את להקת לוקאס גרהאם עם חברים מהתיכון, וכן עם ריסטורופ. ב-12 בפברואר 2017 הופיע בטקס פרסי גראמי ה-59.<ref></ref>

כילד, פורקאמר גם הופיע בשלושת הסרטים הראשונים של סדרת הסרטים הדנית הפופולרית "קרומנה" , בה גילם את גראנק, וכן בסדרת הטלוויזיה שנוצרה מאוחר יותר, אשר מבוססת על הסרטים.

== חיים אישיים ==
פורקאמר נמצא במערכת יחסים עם חברתו מארי-לואיז "רילו" שוורץ. בספטמבר 2016, נולדה בתם הראשונה, ויולה.<ref></ref> באפריל 2020 נולדה בתם השנייה, בילי.<ref></ref><ref></ref>

== פילמוגרפיה ==
=== קולנוע ===
* 1991: Krummerne
* 1992: Krummerne 2: Stakkels Krumme
* 1994: Krummerne 3 - fars gode idé
* 2020: 

=== טלוויזיה ===
* 1996: Krummernes Jul

== קישורים חיצוניים ==

== הערות שוליים ==

קטגוריה:זמרים-יוצרים דנים
קטגוריה:לוקאס גרהאם
קטגוריה:קופנהגן: אישים
קטגוריה:שחקני קולנוע וטלוויזיה דנים
קטגוריה:דנים שנולדו ב-1998
קרב שרטון דוגר (1696)

קרב שרטון דוגר הוא שמו של קרב שהתרחש ב-17 ביוני 1696 כחלק ממלחמת הברית הגדולה. זה היה ניצחון לכוח צרפתי בן שבע ספינות על כוח הולנדי שכלל חמש ספינות והשיירה אותה ליווה.

== הקרב ==
הפריבטיר הצרפתי ז'אן באר מצא שיירה הולנדית של 112 ספינות סוחר, בליווי חמש ספינות הולנדיות ליד שרטון דוגר.

לצרפתים היו יותר ספינות מלחמה ויותר תותחים מאשר להולנדים. יתר על כן, הצוותים הצרפתיים היו מנוסים מאוד והובלו על ידי מפקד יוצא דופן, כך שתוצאת הקרב הייתה צפויה מאוד. עם זאת, הצרפתים נאלצו למהר כי שייטת אנגלית גדולה, בפיקודו של אדמירל ג'ון בנבו, הייתה מודעת לנוכחות הצרפתית וחיפשה אותם.

הקרב החל בשעה 19:00, כאשר ז'אן באר על ה-Maure תקף את ספינת הדגל ההולנדית, ה-Raadhuis-van-Harlem. ההולנדים נלחמו בגבורה במשך שלוש שעות עד שהקפטן שלהם נהרג. אחר כך נכנעו וכך גם 4 הספינות האחרות, בזו אחר זו.

ז'אן באר כבש ושרף 25 ספינות סוחר עד שהתקרבה השייטת של בנבו בת 18 ספינות. השייטת הצרפתית ברחה לכיוון דנמרק. הם נשארו שם עד יולי ואז חמקו דרך קווי בעלות הברית אל דנקרק עם 1200 שבויים, ב-27 בספטמבר.

== ספינות מעורבות ==

=== צרפת ===

* Maure, פריגטה, 54 תותחים, ספינת הדגל של קפטן ז'אן באר: 15 הרוגים, 16 פצועים.
* Adroit, פריגטה, 44 תותחים
* Mignon, פריגטה, 44 תותחים
* Jersey, פריגטה, 40 תותחים
* Comte, פריגטה, 40 תותחים
* Alcyon, פריגטה, 38 תותחים
* Milfort, פריגטה, 36 תותחים
* Tigre, ספינת כיבוי אש
* Saint Jean, סירה ארוכה
* Deux Frères, סירה ארוכה
* Lamberly, 8 תותחים, פרייבט
* Bonne Espérance, 6 תותחים, פרייבט

=== הולנד ===

* Raadhuis-van-Haarlem, 44 תותחים, ספינת הדגל של הקפטן רוטגר בקינג (הרוג): נלכדה ונשרפה
* Comte de Solnis, 38 תותחים, נתפסה
* Wedam, 38 תותחים, נתפסה ונשרפה
* ?, 24 תותחים, נתפסה ונשרפה
* ?, 24 תותחים, נתפסה ונשרפה
* 112 ספינות סוחר, מתוכן 25 נתפסו ונשרפו
קטגוריה:הצי הצרפתי: קרבות
פיניקס ראי

פיניקס ראי (באנגלית: Phoenix Raei; נולד ב-28 באוקטובר 1990) הוא שחקן, במאי ומפיק אוסטרלי ממוצא פרסי.<ref name=":3"></ref>

== חיים מוקדמים ==
ראי נולד בשיראז, איראן. בילדותו היגרה המשפחה לאוסטרליה.<ref name=":1"></ref>

המשפחה התיישבה בפרת' שבאוסטרליה המערבית. הוא גילה עניין במשחק כבר בגיל צעיר, אבל סיים תואר ראשון במשפטים.

== קריירה ==
ראי הופיע לראשונה בסרט קצר ב-2014. הוא בחר בשם הבמה נימה ראי והשתמש בו עבור Seven Storeys Down, סרט משנת 2017 שכתב וביים. הופעת הבכורה של ראי בטלוויזיה הייתה בסדרת הטלוויזיה האוסטרלית "Mustangs FC",<ref name=":3" /> הוא שיחק את התפקיד הראשי הראשון שלו בסרט "יום אוסטרליה" משנת 2017, וכתב וביים את המיני סדרה, "רצח". לאחר מכן הוא עבר למלבורן.<ref name=":3" /> בשנת 2018, ראי הופיע במותחן הפוליטי האוסטרלי "רומפר סטומפר".

בשנת 2019 הוא הופיע בסדרת דרמת הפשע האוסטרלית "ונטוורת'"; באותה שנה הוענק לו פרס גילדת הליהוק של אוסטרליה לכוכב העולה.<ref name=":1" /><ref name=":3" />

בשנת 2020, הוא הופיע בסדרת הטלוויזיה "עקורים", סדרה על מרכזי מעצר באוסטרליה שנוצרה על ידי השחקנית קייט בלאנשט.<ref name=":1" /><ref></ref>

בשנת 2021 שיחק ראי בסדרת הטלוויזיה "קליקבייט" לצד זואי קאזאן, בטי גבריאל ואדריאן גרנייה.<ref name=":2"></ref><ref name=":1" /><ref></ref> ראי מגלם בסדרה את התפקיד של רושאן אמירי, בלש החוקר רצח מתוקשר מאוד.<ref name=":2" /> בשנת 2022 הוא הופיע ב-"אתר שחור", סרט מותחן-אקשן אמריקאי והוא עובד על סרט שכתב בעצמו, ביים והפיק, בשם "Schnook".<ref name=":1" /><ref name=":3" />

ב- 2023 החל לשחק בתפקיד מתנקש בסדרת הטלוויזיה של נטפליקס "סוכן הלילה". בת זוגו בסדרה היא השחקנית איב הארלו. 

== חיים אישיים ==
ראי מאורס לשחקנית האוסטרלית קייט ליסטר. השניים שיתפו פעולה בפרויקטים קודמים שונים, והם מנהלים יחד חברת הפקות, Little Fish Films.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:מהגרים מאיראן
קטגוריה:מהגרים לאוסטרליה
קטגוריה:אוסטרלים שנולדו ב-1985
דאלי (יישוב)

דאלי (ביוונית: Δάλι) הוא כפר גדול בקפריסין, הממוקם דרומית־מזרחית לבירה ניקוסיה ובסמוך לעיר העתיקה אידליון. בשנת 2011 ישבו בכפר 10,466 תושבים.

== היסטוריה ==
[[ארמון אידליון העתיקה, ברקע העיירה דאלי ומאחוריה הרי קירניה|ימין]]

=== העת העתיקה ===

היישוב העתיק אידליון הוקם בתקופות קדומות לסחר בנחושת. העיר ומלכהּ היו כפופים למלכי האימפריה האשורית החדשה אסרחדון ואשורבניפל. לאחר מכן הוכפפה העיר לממלכת כתיון הפיניקית בחסות פרסית והייתה למרכז מנהלי חשוב. חשיבות העיר המשיכה גם תחת שלטון בית תלמי על קפריסין, אך היא דעכה במהלך התקופה הרומית באי.

== קישורים חיצוניים ==

* 

== הערות שוליים ==

קטגוריה:קפריסין: יישובים